## Adatvesztés elkerülése

Az OmegaT stabil alkalmazás. Ennek ellenére - mint minden program esetén - célszerű elővigyázatosnak lenni az adatok megőrzése érdekében. Fordítás közben az OmegaT a folyamat mindenkori eredményét a projekt `project_save.tmx` nevű fordítási memóriájában tárolja a `/omegat` alkönyvtárban.

Emellett az OmegaT a fordítási memóriáról biztonsági másolatot készít ugyanabba az alkönyvtárba `project_save.tmx.ÉÉÉÉHHNNÓÓPP.bak` névvel, amikor a projektet megnyitja vagy újból betölti. Az `ÉÉÉÉ` az évszám 4 számjegye, a `HH` a hónap, a `NN` a nap, az `ÓÓ` és a `PP` pedig a fordítási memória korábbi mentésének az órája és perce.

Ha úgy véli, hogy elvesztek fordítási adatai, kövesse az alábbi lépéseket, melyekkel a legutóbbi 10 percben végrehajtott módosításokat állíthatja helyre:

1. zárja be a projektet
2. nevezze át a `project_save.tmx` állományt valamilyen könnyen megjegyezhető névre (például `project_save.tmx.ideiglenes`-re)
3. válassza ki azt a fordítási memóriát, amelyik feltételezhetően az Ön által keresett adatokat tartalmazza
4. nevezze át `project_save.tmx`-re
5. nyissa meg a projektet

A fontos adatok elvesztésének elkerülése érdekében:

- Rendszeresen mentse a `/omegat/project_save.tmx` állományt egy biztonsági tárolóra, pl. CD-re vagy DVD-re.
- Amíg alaposan meg nem ismerkedik az OmegaT-vel, időről időre állítsa elő a célnyelvi állományokat és ellenőrizze, ezek a legutóbbi fordítását tartalmazzák-e.
- Különösen ügyeljen, amikor a projekt közepén a `/source` állományain hajt végre valamilyen módosítást. Ha a forrásfájl a fordítás megkezdése után módosul, előfordulhat, hogy az OmegaT nem talál meg egy már lefordított szövegdarabot.
- Kezdésnek próbálkozzék ezekkel a súgószövegekkel. Ha problémába ütközik, küldjön üzenetet az OmegaT felhasználói csoport részére. Azon a nyelven írjon, amelyikben a leginkább járatos.

Jogi tudnivalók | Kezdőoldal | Tartalomjegyzék