## Keresési lehetőségek

Keresőablak

- Keresés elindítása
- A keresés helye

Keresési módszerek

Helyettesítő karakterek használata

Keresés reguláris kifejezésekkel

A keresés eredményének megjelenítése

A szerkesztőben lévő egységek szűrése a keresésnek megfelelően

## Keresőablak

### Keresés elindítása

Az OmegaT kiterjedt keresési lehetőségeket biztosít. A Szöveg keresése ablakot hívja elő a `Ctrl+F`-fel és a Keresendő mezőbe írja be a kikeresendő szót vagy kifejezést. Másik megoldásként jelölje ki a szerkesztőablakban a keresendő szót vagy kifejezést, majd használja a `Ctrl+F` billentyűkombinációt. A kijelölt szó vagy kifejezés ekkor automatikusan belekerül a Keresendő mezőbe. Minden egyes keresés külön Szöveg keresése ablakban történik. Ne feledje el bezárni őket, különben tele lesz velük a képernyő.

### A keresés helye

A keresés vonatkozhat mind a forrás-, mind a célnyelvre. Kereshet

- csak a projekten belül (alapbeállítás)

- a projektben és a /tm/ mappában a referencia fordítási memóriákban (bejelölendő a Keresés a fordítási memóriákban)

- egyetlen állományban vagy több állományt tartalmazó könyvtárban (bejelölendő a Keresés állományokban)

Az OmegaT csakis azokban a fájlokban keres, amelyeket forrásszövegként kapott (lásd: Állományformátumok). Például noha az OmegaT kezelni tudja a TMX-állományokat, a keresésből kihagyja azokat.

## Keresési módszerek

A választógombokkal válassza ki a megfelelő módszert. Kétféle keresési módszer közül választhat:

Pontos egyezésre keresés | a megadott szöveget tartalmazó szövegegységekre keres.
Kulcsszavas keresés | A megadott összes kulcsszót tartalmazó szövegegységekre keres, tetszőleges sorrendben.

A pontos egyezésre keresés esetén több egymás utáni szóra kereshet, melyeket viszont csak akkor találja meg a program, ha pontosan ugyanabban a rendben következnek egymás után. A pontos egyezésre keresés hasonlít a "pontos kifejezés" keresésére olyan internetes keresőgépek esetén, mint a Google. A kulcsszavas keresés kiválasztása után tetszőleges számú és elrendezésű, egymástól szóközökkel elválasztott szavakat adhat meg. Az OmegaT kijelzi az összes olyan szövegegységet, amelyben mindezek a szavak előfordulnak. A kulcsszavas keresés hasonlít az internetes keresőkben alkalmazott "mindegyik szóra keresésre", például a Google esetén (logikai ÉS).

Mindkét módszer esetén az alábbi három lehetőség közül választhat:

kis- és nagybetű megkülönböztetése | bejelölésekor a keresés pontosan a megadott szövegre irányul; ellenkező esetben a kis- és nagybetűk között nem tesz különbséget.
reguláris kifejezések | bejelölésekor a keresendő szöveget reguláris kifejezésnek tekinti (kulcsszavas keresés esetén többszörös kifejezésként kezeli).
keresés fordítási memóriákban | bejelölésekor a keresés minden fordítási memóriára kiterjed.

## Helyettesítő karakterek használata

Mind pontos egyezésre, mind kulcsszavakra való keresés esetén használhatók a '`*`' és '`?`' helyettesítő karakterek. A helyettesítő karakterek használatánál ügyeljen arra, hogy a Reguláris kifejezések ne legyen bejelölve, ellenkező esetben ezeket a karaktereket a rendszer speciális, reguláris kifejezésekben használt karakterekként fogja értelmezni.

- A '*' karakter nulla vagy több karakter-előfordulással egyezik. A '*' karakter nulla vagy több előfordulásnak felel meg (Pl. a 'h*t' megtalálja például a 'hat' mellett a 'húrt' alakot is.

- A '?' helyettesítő karakter pontosan egy karaktert helyettesít. Például a 'h?t' illeszthető mind a 'hat', mind a 'hét' szóra, de a 'húst' vagy a 'hatot' alakokra nem.

Ha olyan szövegegységekben kíván keresni, amelyek a * vagy ? karaktereket tartalmazzák, be kell kapcsolnia a Reguláris kifejezések lehetőséget és vissza perjelet ('\') kell elébük írnia, azaz: 'x\*y', ha a keresett kifejezés az 'x*y', és 'x\?`y`', ha a '`x?y`' betűsorra keres rá.

## Keresés reguláris kifejezésekkel

A reguláris kifejezéssel hatékony keresést hajthat végre. A szokásos kereséshez képest sokkal rugalmasabb lehetőséget biztosít. A keresésekben használatos reguláris kifejezések megegyeznek a Java által támogatottakkal. Rövid összegzésüket lásd: Reguláris kifejezések. További információkat talál itt: http://java.sun.com/j2se/1.5/docs/api/java/util/regex/Pattern.html.

Egyszerű oktatóprogramot számos helyen találhat a neten (pl. http://www.regular-expressions.info/quickstart.html.)

## A keresés eredményének megjelenítése

Ha a keresendő szöveg begépelése után a keresőgombra kattint, eredményként ezen e területen megjelenik az összes olyan szövegegység, amely a projektben ezt a szöveget tartalmazza. Az OmegaT minden azonos szövegegységet különállóként kezel, ezért módosítás esetén az összes azonos szövegegységet frissíti, és csak az első egyedi szövegegységet jelzi ki.

A szövegegységek a projekten belüli előfordulásuk sorrendjében jelennek meg. A lefordított szövegegységek felül az eredeti szöveggel, alatta a fordítással jelennek meg, a még fordításra váró szövegek esetén pedig csak az eredeti forrásszöveg látszik.

Ha a szövegegységre kattint, az megjelenik a szerkesztőben. Ezután visszatérhet a keresőablakba a következő egységhez és szükség esetén módosíthatja a terminológiát.

## A szerkesztőben lévő egységek szűrése a keresésnek megfelelően

A keresési eredmények közötti könnyebb tájékozódáshoz a keresést a szerkesztőre korlátozhatja. Az alul lévő Szűrő gombra kattintva a szerkesztőablakban csak az adott keresésnek megfelelő egyezések jelennek meg. Szokásos navigálással térhet át például a keresési feltételnek megfelelő következő (lefordítatlan) egységre.

Figyelem:

- a keresés korlátja 1000 előfordulás, ezért ha gyakran előforduló kifejezést keres, a szerkesztőben csak 1000 megfelelő egység jelenik meg, és nem az összes.
- ha egy állományban nincsenek egyezések, akkor az üresnek mutatkozik.
- ha a keresés törli az ismétlődéseket, a szerkesztőből kimaradhatnak az ismétlődések.

Szűrő eltávolításához használja a Szűrő eltávolítása gombot, vagy töltse be ismét a projektet.

Jogi tudnivalók | Kezdőoldal | Tartalomjegyzék