## A főmenü és a gyorsbillentyűk

### Főmenü

### Gyorsbillentyűk

- A projekt lebonyolítása

- Szerkesztés

- Menüpontról menüpontra

- Projektállományok

- Egyebek

## Főmenü

Az OmegaT minden funkciója elérhető a szerkesztőablak tetején lévő menüsorról. Számos funkció használható gyorsbillentyűk segítségével is. A gyorsbillentyűk a Ctrl billentyű és egy betű lenyomásával működnek. Egyes gyorsbillentyűknél más billentyűkombináció használatos. Az olvashatóság érdekében a betűk itt nagybetűs formában jelennek meg. A Ctrl használatos a Windows, a UNIX és UNIX-szerű, Ctrl / Control billentyűt használó operációs rendszereken. A Mac-felhasználók a cmd+billentyű kombinációt használhatják. A cmd billentyű a parancsikont vagy az alma-jelet használhatják az Apple klaviatúráján.

Projekt | Szerkesztés | Ugrás | Nézet | Eszközök | Beállítások | Súgó

### Projekt

`Új...` |  | Létrehoz és megnyit egy új projektet. A projekt létrehozásához használt párbeszédablak ugyanaz, mint a projekt szerkesztéséhez használt párbeszédablak.
`Megnyitás...` | `Ctrl+O` | Megnyit egy korábban létrehozott projektet.
`Forrásszövegek importálása...` |  | Átmásolja a kiválasztott állományokat a `/source` könyvtárba és az újak betöltéséhez ismét betölti a projektet.
`Importálás mediawikiből...` |  | A megadott URL alapján mediawiki oldalakat importál
`Újratöltés` | `F5` | Újból betölti a projektet a kívülről módosított állományok, a régebbi fordítási memóriák és a szójegyzékek változásainak a figyelembevétele végett.
`Bezárás` | `Ctrl+Shift+W` | Menti a fordítást és bezárja a projektet.
`Mentés` | `Ctrl+S` | Elmenti a fordítást a projekt fordítási memóriájába. Az OmegaT 10 percenként és a projekt bezárásakor vagy a programból való kilépéskor automatikusan menti a fordítást.
`Lefordított állományok létrehozása` | `Ctrl+D` | A szövegfordítások alapján létrehozza a célnyelvi dokumentumokat. A dokumentumok a `/target` célkönyvtárba kerülnek.
`Beállítások...` | `Ctrl+E` | Megjeleníti a Projekt szerkesztése párbeszédablakot a projekt nyelveinek és a mappák helyének a beállításához.
`Projektállományok...` | `Ctrl+L` | Bezárja vagy megnyitja a Projektállományok ablakot (attól függően, hogy az nyitva vagy zárva van-e).
`Kilépés` | `Ctrl+Q` | Menti a projektet és kilép az OmegaT-ből. Ha nem mentette kézzel a projektet, rákérdez, hogy valóban ki akar-e lépni a programból.

### Szerkesztés

Megjegyzés: a legtöbb programban meglévő funkciókat (másolás/kivágás/beillesztés) a menü nem tartalmazza, ezek az adott rendszer gyorsbillentyűivel érhetők el. Például:
`Másolás` | `Ctrl+C` | A kiválasztott szöveget a vágólapra másolja.
`Kivágás` | `Ctrl+X` | A kiválasztott szöveget törli, egyben a vágólapra másolja.
`Beillesztés` | `Ctrl+V` | A vágólapról a szöveget a kurzor helyére szúrja be.
A Szerkesztés menü az alábbi gyorsbillentyűket tartalmazza:
Utolsó művelet visszavonása | `Ctrl+Z` | Az adott célnyelvi szövegegységen belül visszavonja az utolsó szerkesztési lépést.
Utolsó művelet megismétlése | `Ctrl+Y` | Az adott célnyelvi szövegegységen belül megismétli az utoljára visszavont szerkesztési lépéseket.
n. egyezés kiválasztása | `Ctrl+n` | Az n egy 1 és 5 közötti szám. Kiválasztja az n. egyezést a Bizonytalan egyezések ablakból (alapbeállításban az első egyezést választja ki).
Csere az egyezésre | `Ctrl+R` | Az adott célnyelvi szövegegység helyére beilleszti a kiválasztott egyezést (alapbeállításban az első egyezést választja ki).
Egyezés beszúrása | `Ctrl+I` | Az adott célnyelvi szövegegységbe a kurzor helyére beszúrja a kiválasztott egyezést (alapbeállításban az első egyezést választja ki).
Csere a forrásszövegre | `Ctrl+Shift+R` | Az adott célnyelvi szövegegység helyére beilleszti a forrásszöveg tartalmát.
Felülírás a forrással | `Ctrl+Shift+I` | Az adott célnyelvi szövegegységbe a kurzor helyére beszúrja a forrásszöveg tartalmát.
Keresés a projektben... | `Ctrl+F` | A lenyíló párbeszédablakban keresést hajt végre a projektben.
Csere a gépi fordításra | `Ctrl+M` | Az adott célnyelvi szövegegység helyére beilleszti a Google Translate fordítását. Hatástalan, ha a Google Translate nincs bekapcsolva (lásd alább: Menü > Beállítások > Gépi fordítás > Google Translate).

### Ugrás

`Következő fordítandó szövegegység` | `Ctrl+U` | A fordítási memóriában nem talált következő szövegegységre ugrik.
`Következő szövegegység` | `Ctrl+N` vagy `Enter` vagy `Tab` | A következő szövegegységre ugrik. Ha a pillanatnyi szövegegység az adott állomány utolsó szövegegysége, akkor a következő szöveg első egységére ugrik.
`Előző szövegegység` | `Ctrl+P` vagy `Ctrl+Enter` vagy `Ctrl+Tab` | Az előző szövegegységre ugrik. Ha a pillanatnyi szövegegység az adott állomány első szövegegysége, akkor az előző szöveg utolsó egységére ugrik.
`... számú szövegegységre` | `Ctrl+J` | Az adott sorszámú szövegegység a sorszám beírásakor megnyílik.
`Előrelépés` | `Ctrl+Shift+N` | Az OmegaT megjegyzi a feldolgozott egységeket. Ezzel a paranccsal előreléphet arra a szövegegységre, amelyet előzőleg a "Visszalépés" paranccsal elhagyott.
`Visszalépés` | `Ctrl+Shift+P` | Ezzel a paranccsal egy vagy több szövegegységgel visszaléphet időben, majd később visszatérhet az adott szövegegységhez.

### Nézet

`Lefordított szövegegységek megjelölése` |  | Bejelölése esetén a lefordított szövegegységek sárga háttérrel jelennek meg.
`Lefordítandó szövegegységek megjelölése` |  | Bejelölése esetén a lefordítandó szövegegységek lila háttérrel jelennek meg.
`Forrásegységek megjelenítése` |  | Bejelölése esetén a forrásszöveg egységei zöld háttérrel jelennek meg. Ha nincs bejelölve, a forrásszöveg egységei nem zöld háttérrel jelennek meg.

### Eszközök

`Címkék ellenőrzése` | `Ctrl+T` | Formázott állományokban ellenőrzi a hiányzó vagy áthelyezett címkéket. Megjeleníti a címkehibát tartalmazó szövegegységeket. A Módosított címkéket tartalmazó egységek ablakban jelennek meg a szövegegységek, a Formázott szövegek fordítása részből pedig megtudhatja, mi a gond.

### Beállítások

`Továbblépés a tabulátorral` |  | A szövegegység ellenőrzésére szolgáló billentyűt `<Tab>`-ra állítja az alapbeállítás szerinti `<Enter>` helyett. Ez a beállítás kapóra jöhet egyes kínai, japán vagy koreai karaktereket használó rendszerek esetén.
`Kilépés mindig megerősítéssel` |  | A program befejezés előtt mindig ellenőrzést hajt végre.
`Google Translate` |  | A Google Translate bekapcsolva/kikapcsolva. Bekapcsolása esetén a `Ctrl+M` hatására a Google Translate által javasolt fordítás bekerül az adott szövegegység célnyelvi részébe. A javasolt megoldást beszúrás előtt a Google Translate panelen ellenőrizheti.
`Betű...` |  | Megjeleníti a Megjelenítés betűtípusa párbeszédablakot, melyben beállítható a szöveg megjelenítésére használatos betűkészlet. Régi számítógépet használók az ablak átméretezése helyett próbálkozhatnak a betűtípus kicserélésével.
`Állományszűrők...` |  | Megjeleníti az Állományszűrők párbeszédablakot az állománykezelés és -feldolgozás beállításához.
`Szövegdarabolás...` |  | Megnyitja a Szövegdarabolás beállítása párbeszédablakot a szövegdarabolás beállításához.
`Helyesírás-ellenőrzés...` |  | Megjeleníti a Helyesírás-ellenőrző beállítása ablakot a helyesírás-ellenőrző telepítéséhez, beállításához és bekapcsolásához.
`Szerkesztési mód...` |  | Megnyitja a Szerkesztési mód beállításai párbeszédablakot a beállításhoz.

`Főablak visszaállítása`

Visszaállítja az OmegaT fő ablakának elemeit (Szerkesztő, Bizonytalan egyezések Szójegyzék és Szótár) eredeti állapotukba. Akkor használja ezt a funkciót, ha egy vagy több összetevőt elmozdított vagy elrejtett, és nem tudja a kívánt módon visszaállítani.. Akkor is ezt használja, ha az OmegaT másik változatát használja, vagy ha gondja támadt, mert az ablakok rejtve maradnak.

### Súgó

`Felhasználói kézikönyv...` | `F1` | Egy külön Felhasználói kézikönyv ablakban megnyitja ezt a kézikönyvet.
`Névjegy...` |  | Megjeleníti a köszönetnyilvánításokat, a szerzői jogra és az engedélyekre vonatkozó tudnivalókat.

## Gyorsbillentyűk

A fő ablakból a következő gyorsbillentyűket használhatja. Ha egy másik ablak került előtérbe, kattintson a fő ablakra és hozza előre, vagy az `Esc` lenyomásával zárja be az előző ablakot.

A gyorsbillentyűk a `Ctrl` billentyű és egy betű lenyomásával működnek. Egyes gyorsbillentyűknél más billentyűkombináció használatos. Az olvashatóság érdekében a betűk itt nagybetűs formában jelennek meg.

A `Ctrl` használatos a Windows, a UNIX és UNIX-szerű, `Ctrl` / `Control` billentyűt használó operációs rendszereken. A Mac-felhasználók a `cmd+billentyű` kombinációt használhatják. A `cmd` billentyűn a `command` címke vagy egy alma-jel látható az Apple klaviatúráján.

- A projekt lebonyolítása

- Szerkesztés

- Menüpontról menüpontra

- Projektállományok

- Egyebek

### A projekt lebonyolítása

Megnyitás | `Ctrl+O` | A lenyíló párbeszédablakból kikereshet egy korábban létrehozott projektet.
Mentés | `Ctrl+S` | Az adott munkát a projekt /omegat/ könyvtárában lévő project_save.tmx állományba menti.
Projekt bezárása | `Shift+Ctrl+W` | Bezárja az aktuális projektet.
Lefordított állományok létrehozása | `Ctrl+D` | A lefordított dokumentumokat a projekt célmappájába (target) menti.
Beállítások | `Ctrl+E` | Esetleges módosításhoz kijelzi a projekt beállításait.

### Szerkesztés

Utolsó művelet visszavonása | `Ctrl+Z` | Az adott célnyelvi szövegegységen belül visszavonja az utolsó szerkesztési lépést.
Utolsó művelet megismétlése | `Ctrl+Y` | Az adott célnyelvi szövegegységen belül megismétli az utoljára visszavont szerkesztési lépéseket.
n. egyezés kiválasztása | `Ctrl+n` | Az n egy 1 és 5 közötti szám. Kiválasztja az n. egyezést a Bizonytalan egyezések ablakból (alapbeállításban az első egyezést választja ki).
Csere az egyezésre | `Ctrl+R` | Az adott célnyelvi szövegegység helyére beilleszti a kiválasztott egyezést (alapbeállításban az első egyezést választja ki).
Egyezés beszúrása | `Ctrl+I` | Az adott célnyelvi szövegegységbe a kurzor helyére beszúrja a kiválasztott egyezést (alapbeállításban az első egyezést választja ki).
Csere a forrásszövegre | `Ctrl+Shift+R` | Az adott célnyelvi szövegegység helyére beilleszti a forrásszöveg tartalmát.
Felülírás a forrással | `Ctrl+Shift+I` | Az adott célnyelvi szövegegységbe a kurzor helyére beszúrja a forrásszöveg tartalmát.
Keresés a projektben... | `Ctrl+F` | A lenyíló párbeszédablakban keresést hajt végre a projektben.
Csere a gépi fordításra | `Ctrl+M` | Az adott célnyelvi szövegegység helyére beilleszti a Google Translate fordítását. Hatástalan, ha a Google Translate nincs bekapcsolva (lásd alább: Menü > Beállítások > Gépi fordítás > Google Translate).

### Menüpontról menüpontra

Következő fordítandó szövegegység | `Ctrl+U` | A szerkesztési mezőt a projekt fordítási memóriájában még nem rögzített szövegegységhez viszi.
Következő szövegegység | `Ctrl+N Enter vagy Return` | A szerkesztési mezőt a következő szövegegységhez viszi
Előző szövegegység | `Ctrl+P` | A szerkesztési mezőt az előző szövegegységhez viszi
... számú szövegegységre | `Ctrl+J` | Áttér a megadott számú szövegegységre.
Visszalépés | `Ctrl+Shift+P` | Egy szövegegységgel korábbra lép vissza.
Előrelépés | `Ctrl+Shift+N` | Egy szövegegységgel előbbre lép.

### Projektállományok

Felsorolja a projekt állományait | `Ctrl+L` | Megjeleníti a projektállományok felsorolását.

### Egyebek

Címkeellenőrzés | `Ctrl+T` | Megnyitja a Címkék ellenőrzése ablakot.
A kiválasztott rész exportálása | `Shift+``Ctrl+C` | A kiválasztott szöveget vagy, ha nincs szöveg kiválasztva, az aktuális forrásszöveget exportálja.
Keresés a projektben... | `Ctrl+F` | Megnyit egy új Szöveg keresése ablakot.
Súgóállományok | `F1` | Külön ablakban jeleníti meg az OmegaT súgóállományait.

Jogi tudnivalók | Kezdőoldal | Tartalomjegyzék