# Korisnička radna površina

- Dijelovi korisničke radne površine
  - Prozori koje ćeš gotovo stalno koristiti
  - Prozori koje ćeš povremeno koristiti
  - Dijalozi koje ćeš koristiti radi promjene settinga projekta
- Glavni prozor OmegaT
  - Radnje u glavnom prozoru
  - Okno editora
    - Displej podudarnosti
    - Sadržaj polja za uređivanje
  - Prikazivač podudarnosti
    - Izbor podudarnosti
    - Radnje s podudarnostima
    - Displej podudarnosti i informacija
  - Rječnik
  - Glavni meni
  - Statusna traka
- Ostali prozori
  - Projektne datoteke
    - Svojstva okna projektnih datoteka
    - Jedinstveni segmenti
    - Dodavanje datoteka u projekt
  - Okno za pretraživanje
    - Vrste pretraživanja
    - Džokeri i uobičajeni izrazi
    - Prikaz rezultata pretraživanja
  - Provjera valjanosti tagova
  - Pretraživač help priručnika
    - Navigacija u pretraživaču help priručnika
    - Offline pretraživanje po Priručniku za korisnike
- Dijalozi koje ćeš koristiti radi promjene settinga projekta
  - Svojstva projekta
  - Font
  - Filtri datoteka
  - Segmentacija
  - Ponašanje uređivanja

# Dijelovi korisničke radne površine

## Prozori koje ćeš gotovo stalno koristiti

Glavni prozor OmegaT (...)
  sadrći Glavni meni (...), statusnu traku (...) i 3 okna:
  Okno editora(...)
    u njemu ukucavaš i uređuješ prevod
  Okno prikazivača podudarnosti (...)
    koje pokazuje najsličnije segmente iz memorija prevoda
  Okno za prikazivanje rječnika (...)
    sa prevodima termina
Okno projektnih datoteka (...)
  s popisom tvojih datoteka namijenjenih prevođenju
  otvara se pomoću `Ctrl+L`, a zatvara sa `esc`
Okno za pretraživanje (...)
  radi nalaženja specifičnih segmenata u projektu.
  otvara se pomoću `Ctrl+F`, a zatvara sa `esc`

## Prozori koje ćeš povremeno koristiti

Okno za provjeru valjanosti tagova (...)
  radi nalaženja grešaka u tagovima u prevedenoj datoteci.
  otvara se pomoću `Ctrl+T`, a zatvara sa `esc`
Pretraživač help priručnika (...)
  služi za čitanje priručnika za korisnike
  otvara se pomoću `F1`, a zatvara sa `esc`

## Dijalozi koje ćeš koristiti radi promjene settinga projekta

Donje dijaloge ćeš koristiti radi promjene settinga u OmegaT kao i u projektima. Svi oni su opisani u posebnim odjeljcima, dok ćemo na ovom mjestu tek zbirno navesti za šta se oni koriste i kako ih se može pozivati.

Svojstva projekta (...)
  za izmjenu direktorijuma projekta, te jezika
  otvara se pomoću `Ctrl+E` ili sa Projekt → Svojstva..., a zatvara sa `esc`
Font (...)
  za izmjenu fonta koga OmegaT koristi za prikazivanje izvora, prevoda, podudarnosti i termina iz rječnika
  otvara se pomoću Opcije → Font..., a zatvara sa `esc`
Filtri datoteka (...)
  za podešavanje obrade podržanih formata datoteka
  otvara se pomoću Opcije → Filtri datoteka..., a zatvara sa `esc`
Segmentacija (...)
  za izmjenu načina rečenične segmentacije
  otvara se pomoću Opcije → Segmentacija, a zatvara sa `esc`
Ponašanje uređivanja (...)
  za izmjenu načina ponašanja programa OmegaT kad počneš krčiti svoj put između segmenata
  triggered with Opcije → Ponašanje uređivanja..., a zatvara sa `esc`

# Glavni prozor OmegaT

## Radnje u glavnom prozoru

Glavni prozor sastoji se od tri okna, glavnog menija i statusne trake. Položaj svakog okna možeš mijenjati, čak ga možeš odvojiti u poseban prozor tako što ćeš pritisnuti mišem na njegovo ime i povući ga. Zavisno od statusa u kome se nalazi okno, u gornjem desnom uglu može se pojaviti 5 različitih znakova. Stavljanjem pokazivača miša preko svakog znaka, pojavljuje se savjet u vezi rada s alatkom.

redukuje okno tako što mu samo pokazuje ime pri dnu, u blizini statusne trake.
okno zauzme sav raspoloživi prostor u prozoru.
vraća okno na pređašnje mjesto prije minimiziranja ili maksimiziranja.
odvaja okno od glavnog prozora tako da ono postaje poseban prozor za sebe.
vraća okno natrag u glavni prozor.

Takođe je moguće podesiti okna tako da se preklapaju. U ovom slučaju okna prikazuju jednu karticu na njihovom vrhu. Kad se klikne na karticu, okno će preći u prvi plan. Separatori između okna mogu se povlačiti, radi promjene njihove veličine.

## Okno editora

U njemu ćeš ukucavati i uređivati prevod

### Displej podudarnosti

Okno editora prikazuje tekst djelimično prevedenog dokumenta: već prevedeni tekst se prikazuje kao takav, a još neprevedeni tekst je prikazan u jeziku originala. Prikazani tekst je podijeljen u segmente. Možeš se pomjerati kroz dokument i dva puta kliknuti na bilo koji segment radi uređivanja.

Jedan je segment aktivan. Samo je on prikazan u dva dijela: gornji dio je u jeziku originala, s podebljanim slovima na zelenoj podlozi, dok donji dio predstavlja polje za uređivanje, ograničeno pomoću dva obilježivača: lijevi obilježivač je `<segment nnnn>` gdje `nnnn` predstavlja broj segmenta u projektu, a desni obilježivač se zove `<kraj segmenta>`.

Gornji dio bi trebalo da ti služi kao referenca, dok u polju za uređivanje možeš prepisivati ili mijenjati sadržaj teksta prevoda.

Ova je rečenica prevedena.
I ova je rečenica takođe prevedena.
Cette phrase est en train d'être traduite.
`<segment 0003>` [Ovdje bi trebalo da ispišeš tvoj prevod] `<kraj segmenta>`
Ova je rečenica slijedeća za prevođenje.

### Sadržaj polja za uređivanje

Zavisno od ponašanja uređivanja kad se premjestiš u polje za uređivanje neprevedenog segmenta, ono može biti prazno, ili pak, sadržavati izvorni tekst ili prevod najsličnije niske onoj koju počinješ prevoditi.

Kad se premjestiš u drugi segment, prevodu se provjerava valjanost i on se spašava.

Ukoliko želiš da segment ostane nepreveden, jednostavno polje za uređivanje ostavi prazno, tako što ćeš ukloniti sav tekst (odaberi sve pomoću `Ctrl+A` i obriši ga pomoću `Del`).

Ovisno od opcija koje si postavio/la u settinzima Ponašanje uređivanja, OmegaT može upamtiti i prevod identičan sa izvorom. To se pokazuje korisno kod dokumenata koji sadrže trgovačke marke, imena ili druga lične imenice, ili dijelove u nekom jeziku čiji prevod nije potreban.

Za više detalja, pogledaj Uređivanje prevoda.

## Prikazivač podudarnosti

Prikazivač podudarnosti pokazuje najsličnije segmente iz memorije prevoda, tj. iz memorije prevoda koja se kreira tokom prevođenja projekta, te iz arhivske memorije prevoda koju si importovao/la iz svojih ranijih radova, ili koje si primio/la od kupca ili prevodilačke agencije.

### Izbor podudarnosti

Kad se premjestiš u sljedeći segment, prva podudarnost (ona koja ima najviši procent podudaranja) se izabere automatski. Neku drugu, umjesto nje, možeš izabrati pritiskanjem kombinacije `Ctrl+2`, `3`, `4`, ili `5`, zavisi od broja raspoloživih podudarnosti.

### Radnje s podudarnostima

Da bi u svom prevodu koristio/la izabranu podudarnost i target polje zamijenio/la s tom podudarnošću, koristi `Ctrl+R` ili `Ctrl+I` da ga umetneš na poziciju kursora.

### Displej podudarnosti i informacija

Procent podudaranja približno se izračunava preko broja riječi u segmentu koji prevodiš i u podudarnom segmentu, te dijeljenjem brojem riječi u onome koji je od ta dva segmenta duži. Selektovana podudarnost biće označena masnim slovima, riječi kojih nema u segmentu koji prevodiš biće obojeni u plavo, a riječ koja stoji na obje strane nedostajućim dijelovima, biće zelena.

Pogledaj sljedeći segment:

    	Obavještenja o Java & OmegaT

Podudarni segment:

    	Opšte napomene o Java & OmegaT

obojeno će biti:

    	Opšte napomene o Java & OmegaT

i procent bi trebalo da se kreće oko 3/5=60%

## Rječnik

Okno rječnika prikazuje prevode termina učitane iz datoteka rječnika.

Ono pokazuje prevode termina u radnom segmentu, ali to čini radi tvoje orijentacije. Nije moguće umetati ili zamjenjivati termine s njihovim prevodom.

OmegaT takođe podržava termine od više riječi, ali na vrlo bazičnom nivou: ako se desi da obje riječi postoje u radnom segmentu, tada se taj termin prikaže. Format za terminologiju u Oknu rječnika je

     izvorni termin = prevod termina	ev. i komentar o terminu

## Glavni meni

Vidno je da za pristup svim funkcijama programa OmegaT možeš koristiti glavni meni. Radi uvida u puni opis svih menija i njegovih sastavnih djelova, pogledaj dodatak Glavni meni.

Funkcijama koje se najčešće koriste, pristupa se pomoću kratica na tastaturi, te kad se jednom navikneš na njih, nećeš više morati tragati po menijima dok prevodiš.

## Statusna traka

Statusna traka u dnu glavnog prozora, prikazuje poruke u vezi radnog procesa. Ova traka korisniku šalje povratne poruke o svakoj radnji koja je u toku. Ona takođe prikazuje broj podudarnosti, te podudarnosti u rječniku za segment čiji je prevod u toku.

# Ostali prozori

## Projektne datoteke

U oknu projektne datoteke izlistane su datoteke projekta, te su prikazane i ostale informacije o njemu. Čim OmegaT učita projekt, okno se automatski prikaže. Radi njegovog zatvaranja, koristi `esc`, a za otvaranje ili pozivanje u prvi plan, koristi `Ctrl+L`.

### Svojstva okna projektnih datoteka

Prikaže se slijedeća informacija.

- lista prevodivih datoteka u projektu.
  Ovo su datoteke prisutne u direktorijumu izvornih datoteka, tj. one koje je OmegaT u stanju obrađivati
  . Kad se klikne na bilo koju datoteku, ona će se otvoriti radi prevođenja
- datoteka koja je trenutno otvorena u Oknu editora označena je plavom pozadinom
- broj segmenata svake datoteke je pokazan odmah do naziva datoteke.
- broj jedinstvenih segmenata u cjelokupnom projektu.
- broj jedinstvenih segmenata koje si već preveo/la. On se ažurira poslije svakog prevedenog segmenta.

### Jedinstveni segmenti

Broj Jedinstvenih segmenata se izračunava tako, što se od ukupnog skupa segmenata oduzmu svi duplikati identični u maksimalno mogućoj mjeri, i to do nivoa razlikovanja da li su ispisani malim ili velikim slovima ("Jedinstveni" i "jedinstveni" se smatraju različitim segmentima).

Iz razlike "Broja segmenata" i "Broja jedinstvenih segmenata" možeš steći grubu predstavu o broju ponavljanja u tekstu. Moraš imati u vidu, međutim, da da cifre ne iskazuju koliko su odista relevanta ponavljanja (repeticije): segmenti mogu biti u vidu relativno dugih rečenica koje se izvjestan broj puta ponavljaju (tad baš imaš sreće!) ili samo u vidu riječi kojima je ispunjena tabela (nemaš odveć sreće...)

Datoteka `project_stats.txt` locirana u direktorijumu `/omegat` tvoga projekta, sadrži detaljnije informacije o segmentima za svaku od datoteka.

Broj segmenata/jedinstvenih segmenata moguće je mijenjati putem modificiranja pravila segmentacije. Te modifikacije ne smiju se _nikad_ izvoditi na već započetom projektu. Radi više informacija, pogledaj pravila segmentacije.

### Dodavanje datoteka u projekt

Izvorne datoteke možeš dodavati u projekt tako što klikneš na dugme "Unesi izvorne datoteke...". Tom prilikom se izabrane datoteke kopiraju u `/source` direktorijum i radi učitavanja dodanih datoteka,ponovno se učitava projekt. Takođe možeš dodavati i datoteke sa Interneta u MediaWiki formatu; klikni na dugme "Uvezi iz MediaWiki" i umetni odgovarajući URL.

## Okno za pretraživanje

Okno za pretraživanje se koristi radi nalaženja specifičnih segmenata u projektu. Naporedo može bito otvoreno više okana za pretraživanje. Radi otvaranja još jednog okna u glavnom prozoru, koristi `Ctrl+F`.

Okno za pretraživanje sastoji se od jednog tekstualnog polja za traganje niski ili ključnih reči, zastavica i okruglih poljca za podešavanje oblasti za pretraživanje, i displeja sa rezultatima pretraživanja.

### Vrste pretraživanja

Postoje dva tipa pretraživanja:
pretraživanje po tačnom terminu
  istražuje za dotičnom niskom upita u okviru predmetnog projekta ili u bilo kom direktorijumu ili njegovom stablu.
pretraživanje po ključnoj riječi
  ispituje se predmetni projekt i za rezultat se vraćaju svi segmenti koji sadrže sve riječi iz upita u bilo kojem međusobnom rasporedu.

Tokom ove radnje pretražuju se ujedno i izvor i prevod.

Takođe možeš tragati u jednom direktorijumu, ali imaj u vidu da OmegaT može jedino tragati po datotekama za koje ima podršku.

### Džokeri i uobičajeni izrazi

Pretraživanja podnose i upotrebu džokera * i ? kao i uobičajenih izraza.

### Prikaz rezultata pretraživanja

Pritiskom na dugme "Traži" pošto si prethodno unio/unijela nisku u polje za traganje, prikazaće se svi segmenti koji u sebi sadrže predmetnu nisku. Pošto OmegaT sve istovjetne segmente obrađuje pod jednim jedinim entitetom, prikazan se samo prvi jedinstveni segment.

Segmenti su prikazani prema redoslijedu njihovog rasporeda u projektu. Prevedeni segmenti biće prikazani tako da je originalni tekst iznad a prevedeni tekst ispod. Neprevedeni segmenti će biti prikazani samo u vidu originalnog teksta.

Možeš kliknuti po segmentu i tako ga otvoriti u Editoru radi izmjena. Potom se možeš vratiti na Okno za pretraživanje i preći na sljedeći segment koji želiš modifikovati. Ovakve radnje su korisne kad je u pitanju opsežno uređivanje terminologije.

## Provjera valjanosti tagova

Okno za provjeru valjanosti tagova služi za otkrivanje grešaka u prevodima, te prikazuje greške.

Radi otvaranja okna, koristi `Ctrl+T`.

Okno se sastoji od tabele sa tri stupca, sa:

- poveznicom na segment
- sadržajem originalnog segmenta
- sadržajem prevedenog segmenta

Radi lakšeg razlikovanja originala od prevedenog sadržaja, tagovi su označeni masnom plavom bojom.

Radi aktiviranja segmenta u Editoru, klikni na link.

Ako se ukaže potreba, popravi grešku i pritisni `Ctrl+T` radi vraćanja u prozor za provjeru valjanosti tagova i korekcije daljih grešaka.

Greške u Tagovima su manipulacija tagovima u prevodu koja ne reprodukuje isti redoslijed i broj tagova kao u originalnom segmentu. Neke od manipulacija tagovima su neophodne i ne dovode do grešaka, dok neke mogu dovesti do problema u momentu sačinjavanja prevedenog dokumenta.

U opštem smislu, tagovi predstavljaju znakove za formataciju izvornog teksta. Pojednostavljenje formatacije originalnog teksta značajno doprinosi smanjenju broja tagova.

## Pretraživač help priručnika

Prikazivač help datoteka (kojim se prezentira ovaj priručnik) može se pozvati pritiskom na F1 ili pozivanjem Pomoć -> Priručnik za korisnike... sa glavnog menija.

### Navigacija u pretraživaču help priručnika

U oknu ćeš vidjeti priručnik i dva dugmeta: Natrag i Sadržaj. Priručnik za korisnike je dokument u HTML formatu koji sadrži poveznice prema svojim unutrašnjim odjeljcima. Kliknuvši na poveznicu, kao u internet pretraživaču, prinosiš traženu stranicu u prvi plan.

### Offline pretraživanje po Priručniku za korisnike

Priručnik za korisnike smješten je u podirektorijumu `doc` ispod direktorijuma u kome je instalisan softver OmegaT, tako da ćeš, po otvaranju datoteke `doc/en/index.html`, moći pogledati dokumentaciju na engleskom jeziku. Na taj način moći ćeš pratiti i vanjske poveznice, pošto ugrađeni pretraživač ne može navigovati po vanjskim internet poveznicama.

Napomene pravne prirode