## Diccionaris

- Com baixar i instal·lar diccionaris
- Problemes amb els diccionaris

### Com baixar i instal·lar diccionaris

Els diccionaris a l'OmegaT estan basats en la plataforma de l'StarDict. Per instal·lar els fitxers necessaris, feu el següent:

- Cerqueu la combinació de llengües que us interessa. Per exemple, de la plataforma de l'StarDict o del FreeDict
- Baixeu el fitxer, que serà un arxiu tar (amb l'extensió tar.bz o tar.bz2).
- Utilitzeu l'untar o una eina equivalent (per exemple, el Winrar al Windows) per extreure'n el contingut a la carpeta «Dictionary» del projecte. Hi hauria d'haver tres fitxers, amb les extensions dict.dz, idx i ifo.

Tingueu en compte que, a més dels diccionaris de tipus «llengua de partida-llengua d'arribada», podeu accedir a diccionaris que contenen altra informació, com ara:

- Webster's Revised Unabridged Dictionary (1913)
- Longman Dictionary of Contemporary English
- Merriam Webster 10th dictionary
- The Britannica Concise Encyclopedia
- etc.

Alguns diccionaris no tenen cap limitació pel que fa al seu ús (és a dir, són «d'ús lliure») i alguns com els esmentats abans, tenen llicència GPL. L'exemple següent mostra el diccionari Merriam Webster 10th dictionary «en acció»:

### Problemes amb els diccionaris

Si la subfinestra Diccionari és buida, comproveu el següent:

- Els fitxers dict són a la carpeta especificada al fitxer del projecte (o en les seves subcarpetes)? Comproveu-ho a la finestra Propietats del projecte (menú Projecte → Propietats o `Ctrl+E`).
- La carpeta conté tres fitxers amb el mateix nom i amb les extensions dict.dz, idx i ifo? Si només hi ha un fitxer amb el nom correcte, comproveu-ne l'extensió. Si el fitxer té l'extensió tar.bz, cal que el descomprimiu (amb l'untar).

Avisos legals | Inici | Índex