## Kako preprečiti izgubo podatkov

OmegaT je robustna aplikacija. Vendar morate tudi pri OmegaT, kot pri vsaki drugi aplikaciji, poskrbeti za to, da ne pride do izgube podatkov. Medtem ko prevajate svoje datoteke, shranjuje OmegaT vaše dodatke v prevodnemu spominu `project_save.tmx` v projektnem podimeniku `/omegat`.

Vedno kadar projekt odprete ali zaprete, shrani OmegaT kopijo prevodnega spomina v datoteko z imenom `project_save.tmx.LETOMMDDHHNN.bak`. `LETO` je 4-mestno leto, `MM` je mesec, `DD` dan v mescu, `HH` in `NN` so ure in minute, ko se je datoteko s prevodnim spominom shranilo.

Če sumite, da je prišlo do izgube podatkov, postopajte kot sledi::

1. zaprite projekt
2. preimenujte trenutno datoteko `project_save.tmx` tako, da si boste ime lahko zapomnili, (kot recimo `project_save.tmx.začasno`)
3. poiščite kopijo prevodnega spomina, ki je še najbolj verjetno v redu
4. preimenujte jo v `project_save.tmx`
5. ponovno odprite projekt

Kako se izogniti izgubi pomembnih podatkov:

- Redno kopirajte datoteko `/omegat/project_save.tmx` na primerne medije, kot so CD ali DVD.
- Dokler še niste čisto dobro seznanjeni z OmegaT, redno zahtevajte ustvarjanje ciljnih datotek in se prepričajte, da vsebujejo zadnjo verzijo vaših prevodov.
- Bodite posebno skrbni, ko karkoli spreminjate v datotekah podimenika `/source`, kadar ste že sredi projekta. Če potem, ko ste začeli z delom, izvorno datoteko spremenite, se lahko pripeti, da OmegaT ne bo več mogel. najti segment, ki ste ga že prevedli.
- Pomagajte si v prvih trenutkih, ko začenjate s temi besedili za pomoč. V kolikor naletite na probleme, se s sporočilom obrnite na skupino uporabnikov OmegaT. Brez problema lahko pišete v jeziku, ki vam je najbolj domač.

Pravni poduk | Domov | Kazalo